*2063 FAKULTET ORGANIZACIJE I INFORMATIKE U VARAŽDINU*

**OBRAZLOŽENJE OPĆEG DIJELA FINANCIJSKOG PLANA**

Financijski plan napravljen je u skladu s Uputama za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2024. – 2026., dostavljenih od strane Ministarstva znanosti i obrazovanja te prema limitima (za redovnu djelatnost, programsko financiranje javnih visokih učilišta, program vježbaonica visokih učilišta) dostavljenih od Sveučilišta u Zagrebu.

Planiranje u financijskom planu provodimo prema novčanom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

U vremenskom periodu (2024.-2026.) na koje se ovaj financijski plan odnosi postoji mogućnost da će doći do realizacije projekta „Sveučilišni Kampus Varaždin-Faza II“, u skladu s čime će se pojaviti veća investicijska ulaganja koja će se prikazati kroz promjenu (rebalans) plana.

**PRIHODI I PRIMICI**

U prijedlogu financijskog plana ukupni planirani prihodi za 2024. godinu iznosili su 7.156.645 € od čega se 7.156.295 € odnosilo na opće prihode poslovanja, dok se 350 € prihoda planiralo od nefinancijske imovine. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu ukupni planirani prihodi za 2024. godinu iznose 7.207.351 €, od čega se 7.207.001 € odnosi na opće prihode poslovanja, dok se 350 € prihoda planira od nefinancijske imovine.

Ukupni prihodi poslovanja planirani su iz izvora 11 (opći prihodi i primici), izvora 31 (vlastiti prihodi), izvora 43 (prihodi za posebne namjene) te izvora 61 (donacije) dok se prihodi od nefinancijske imovine planiraju sa izvora 71 (prihodi od prodaje ili zamjene nefinancijske imovine i naknade štete s naslova osiguranja). Prihodi od EU projekata planiraju se iz izvora 51 (pomoći EU) te izvora 52 (ostale pomoći i darovnice).

Dinamika oko vrsta prihoda postoji eventualno oko njihovog postotka sudjelovanja u ukupnih prihodima, dakle eventualne promjene uslijed smanjenja ili povećanja. U planu za 2024. godinu i projekcijama za 2025. i 2026. godinu nema većih promjena osim prihoda za EU projekte kod kojih većina projekata završava 2024. godine odnosno 2025. godine pa se pojedini izvor financiranja smanjuje. Predviđamo da će opet doći do povećanja pojedinih izvora EU projekata u narednim godinama nakon uspješnih i odobrenih prijava.

***Izvor 11***

U prijedlogu financijskog plana prihodi iz izvora 11 planirani su za 2024. godinu u ukupnom iznosu od 5.138.883 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu (uz manje izmjene u skladu s realizacijom tekuće godine). Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, prihodi iz izvora 11 planirani su za 2024. godinu u ukupnom iznosu od 5.189.589 €.

U prijedlogu financijskog plana prihodi za financiranje redovne djelatnosti iznose 4.328.040 €, te su dobiveni na način da su ukupni prihodi namijenjeni za plaće zaposlenika uvećani za 6,36% u odnosu na plan za 2023. godinu, dok su prihodi za pokriće materijalnih rashoda planirani na razini plana za 2023. godinu. Projekcija plana za ukupne prihode za sve stavke redovne djelatnosti za 2025. godinu uvećana je za 0,49% u odnosu na plan za 2024. godinu, dok je projekcija za 2026. na bazi projekcije za 2025. godinu. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, prihodi za financiranje redovne djelatnosti uvećani su na 4.404.347 € za 2024. godinu, na 4.417.788 € za 2025. godinu te 4.420.201 € za 2026. godinu.

U prijedlogu financijskog plana prihodi za programsko financiranje javnih visokih učilišta iznose 805.341 €. Prihodi su planirani s povećanjem od 0,78% u odnosu na plan za 2023. godinu, dok su projekcije plana za 2025. i 2026. godinu na razini plana za 2024. godinu. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, prihodi za programsko financiranje javnih visokih učilišta smanjeni su na 779.740 €, za sve 3 godine koje su obuhvaćene planom.

Prihode za programe vježbaonica visokih učilišta planiraju se na razini od 5.502 € - planirano je 1,32% manje prihoda u odnosu na realizaciju mentorske nastave za akademsku godinu 2022/2023.

Projekcije plana za 2025. i 2026. godinu su na razini plana za 2024. godinu.

***Ostali izvori – 31, 43, 61, 71, 51, 52***

Prihodi iz navedenih izvora planirani su za 2024. godinu uz blago povećanje u odnosu na plan za 2023. godinu te u skladu s realizacijom tekuće godine. Plan za 2025. godinu uvećani je za 2,50% u odnosu na plan 2024., dok je projekcija plana za 2026. godinu na razini plana za 2025. godinu. Ukupni prihodi iz izvora 31 iznose 692.696 €, iz izvora 43 888.347 €, iz izvora 61 57.377 €, a iz izvora 71 350 €.

Prihode sa izvora 51 i 52 planirali smo na temelju postojećih projekata te novih projekata koji će započeti krajem 2023. godine odnosno početkom 2024. godine. Planirani prihodi sa izvora 51 iznose 84.373 €, a sa izvora 52 294.619 €. Projekcije planova za 2025. i 2026. su znatno manje u odnosu na plan za 2024. godinu iz razloga što dosta projekata završava u navedenom razdoblju.

**RASHODI I IZDACI**

U prijedlogu financijskog plana ukupni planirani rashodi za 2024. godinu iznosili su 7.299.164 € od čega se 7.095.011 € odnosilo na opće rashode poslovanja, dok se 204.153 € rashoda planiralo za nefinancijsku imovinu. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu ukupni planirani rashodi za 2024. godinu iznose 7.349.870 €, od čega se 7.145.717 € odnosi na opće rashode poslovanja, dok se 204.153 € rashoda planira za nefinancijsku imovinu.

***Izvor 11***

U prijedlogu financijskog plana rashodi koji se financiraju iz izvora 11 planirani su za 2024. godinu u ukupnom iznosu od 5.138.883 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu (uz manje izmjene u skladu s realizacijom tekuće godine). Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, rashodi iz izvora 11 planirani su za 2024. godinu u ukupnom iznosu od 5.189.589 €.

U prijedlogu financijskog plana rashodi za stavke redovne djelatnosti iznose 4.328.040 €, te su dobiveni na način da su ukupni rashodi namijenjeni za plaće zaposlenika uvećani za 6,36% u odnosu na plan za 2023. godinu, dok su rashodi za pokriće materijalnih rashoda planirani na razini plana za 2023. godinu. Projekcija plana za ukupne rashode za sve stavke redovne djelatnosti za 2025. godinu uvećana je za 0,49% u odnosu na plan za 2024. godinu, dok je projekcija za 2026. na bazi projekcije za 2025. godinu. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, rashodi za stavke redovne djelatnosti iznose 4.404.347 € za 2024. godinu, 4.417.788 € za 2025. godinu te 4.420.201 € za 2026. godinu.

U prijedlogu financijskog plana rashodi za programsko financiranje javnih visokih učilišta iznose 805.341 € te su planirani s povećanjem od 0,78% u odnosu na plan za 2023. godinu, dok su projekcije plana za 2025. i 2026. godinu na razini plana za 2024. godinu. Nakon što je usvojeni državni proračun i nakon provedenih usklađenja prijedloga financijskog plana, u konačnom financijskom planu, rashodi za programsko financiranje javnih visokih učilišta iznose 779.740 € za sva 3 godine obuhvaćene u financijskom planu.

Rashodi za programe vježbaonica visokih učilišta planiraju se na razini od 5.502 € - planirano je 1,32% manje rashoda u odnosu na realizaciju mentorske nastave za akademsku godinu 2022/2023.

Projekcije plana za 2025. i 2026. godinu su na razini plana za 2024. godinu.

Od rashoda za financiranje redovne djelatnosti najviše se planira za plaću, prijevoz te ostale rashode zaposlenika. Rashodi za programsko financiranje najviše se odnose na troškove prekovremenog rada, troškove energije, službena putovanja, uredsku opremu i namještaj te intelektualne usluge.

***Ostali izvori – 31, 43, 61, 71, 51, 52***

Rashodi iz navedenih izvora planirani su za 2024. godinu uz blago povećanje u odnosu na plan za 2023. godinu te u skladu s realizacijom tekuće godine. Plan za 2025. godinu uvećani je za 2,50% u odnosu na plan 2024., dok je projekcija plana za 2026. godinu na razini plana za 2025. godinu.

Ukupni rashodi iz izvora 31 iznose 692.696 €, iz izvora 43 888.347 €, iz izvora 61 57.377 €, a iz izvora 71 350 €. Iz navedenih izvora najviše se pokrivaju troškovi redovnog rada zaposlenika i njihovih materijalnih troškova za one zaposlenike koji ne primaju plaću iz Centralnog obračuna plaća, a postoji potreba za njihovim radom za nesmetano provođenje svih aktivnosti Fakulteta; troškovi energije, intelektualne usluge, nabava uredske opreme i namještaja, dodatna ulaganja na građevinskim objektima (zamjena krovišta na kotlovnici zgrade FOI 2, prozora i laminata u određenim dvoranama na zgradi FOI 2) te ostala prava (ulaganja na tuđoj imovini radi prava korištenja – uređenje dvorišta). Govoreći o kapitalnim rashodima, postoji stalna potreba ulaganja u računalnu opremu zbog brzog zastarijevanja i trošenja iste, ulaganja u software te stalna investicijska ulaganja (ulaganje u postojeće zgrade Fakulteta).

Rashodi sa izvora 51 i 52 planirani su na temelju postojećih projekata te novih projekata koji će započeti krajem 2023. godine odnosno početkom 2024. godine. Planirani rashodi sa izvora 51 iznose 84.373 €, a sa izvora 52 437.138 €. Projekcije planova za 2025. i 2026. su znatno manje u odnosu na plan za 2024. godinu iz razloga što dosta projekata završava u navedenom razdoblju. Većina rashoda se odnosi na pokrivanje plaća zaposlenika na projektima, troškove službenih putovanja, troškove kotizacija, intelektualne usluge, troškove nabave uredskog materijala te opreme.

**PRIJENOS SREDSTAVA IZ PRETHODNE I U SLJEDEĆU GODINU**

U planu za 2024. godinu prijenos sredstava iz prethodne godine planira se na razini od 998.597 €.

(16% sredstva iz izvora 31, 64% sredstva iz izvora 43, 20% sredstva iz izvora 52). Prijenos sredstava iz 2024. u 2025. godinu planira se na razini od 856.078 €. Do razlike od 142.519 € dolazi zbog :

* donosa u 2024. godinu u iznosu od 174.808 € - uplata u 2023. godini za projekt JURH EDIH, izvor 52
* donosa u 2024. godinu u iznosu od 23.789 € - uplata u 2023. godini za projekt ARC II, izvor 52
* odnosa u 2025. godinu u iznosu od 10.690 € - neutrošena sredstva na projektu Erasmus+ iLed, izvor 52
* odnosa u 2025. godinu u iznosu od 45.387,40 € - neutrošena sredstva na projektu JURK EDIH, izvor 52

U projekciji plana za 2025. godinu planira se prijenos sredstava iz prethodne godine u iznosu od 856.078 €. Prijenos sredstava iz 2025. u 2026. godinu planira se na razini od 777.581 €. Do razlike od 78.497 € dolazi zbog:

* donosa u 2025. godinu u iznosu od 10.690 € - neutrošena sredstva na projektu Erasmus+ iLed, izvor 52
* donosa u 2025. godinu u iznosu od 45.387,40 € - neutrošena sredstva na projektu JURK EDIH, izvor 52
* u 2025. godini planiraju se potrošiti sva prenešena sredstva sa izvora 52, s time da će se s izvora 31 prenijeti u 2026. godinu 22.419 € manje nego što je bio donos u 2025. godinu kako bi se pokrili troškovi na projektu Erasmus+ iLed u 2026. godini.

**UKUPNE I DOSPJELE OBVEZE**

U priloženoj tablici prikazano je stanje ukupnih i dospjelih obveza na dan 31. prosinca 2022. godine te stanje ukupnih i dospjelih obveza na dan 30. lipnja tekuće 2023. godine.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 397.242 € | 436.299,43 |
| Dospjele obveze | 31.913 € | 14.325,14 |

U Varaždinu, 7. prosinca 2023. godine

DEKANICA:

 prof. dr. sc. Marina Klačmer Čalopa